Βόγκαν Τζόουνς

Ο Βόγκαν Φρέντερικ Ράνταλ Τζόουνς (Vaughan Frederick Randal Jones), γεννήθηκε στις 31 Δεκεμβρίου 1952 στο Γκίσμπορν της Νέας Ζηλανδίας και πέθανε στις 6 Σεπτεμβρίου 2020 στο Νάσβιλ του Τενεσί, ήταν Νεοζηλανδός μαθηματικός, γνωστός για το έργο του στην άλγεβρα φον Νόιμαν, τη θεωρία κόμβων και τη θεωρία σύμμορφου πεδίου.

 Ο Τζόουνς γεννήθηκε στη Νέα Ζηλανδία στις 31 Δεκεμβρίου 1952. Μεγάλωσε στο Κέιμπριτζ της Νέας Ζηλανδίας, όπου φοίτησε στο St Peter's School. Στη συνέχεια μετέβη στο Auckland Grammar School, αφού κέρδισε την υποτροφία Gillies, και αποφοίτησε το 1969 από το Auckland Grammar. Στη συνέχεια ολοκλήρωσε τις προπτυχιακές του σπουδές στο Πανεπιστήμιο του Όκλαντ, όπου έλαβε πτυχίο BSc το 1972 και MSc το 1973. Για τις μεταπτυχιακές του σπουδές πήγε στην Ελβετία, όπου ολοκλήρωσε το διδακτορικό του στο Πανεπιστήμιο της Γενεύης το 1979. Η διατριβή του, με τίτλο Actions of finite groups on the hyperfinite II1 factor, γράφτηκε υπό την επίβλεψη του Αντρέ Χαεφλίγκερ και του χάρισε το βραβείο Vacheron Constantin. Ο Τζόουνς μετακόμισε στις Ηνωμένες Πολιτείες το 1980. Εκεί, δίδαξε στο Πανεπιστήμιο της Καλιφόρνια στο Λος Άντζελες (1980-1981) και στο Πανεπιστήμιο της Πενσυλβάνια (1981-1985), προτού διοριστεί καθηγητής μαθηματικών στο Πανεπιστήμιο της Καλιφόρνια στο Μπέρκλεϊ. Η εργασία του πάνω στη θεωρία κόμβων, με την ανακάλυψη αυτού που σήμερα ονομάζεται πολυώνυμο Jones, προήλθε από μια απροσδόκητη κατεύθυνση με καταβολές στη θεωρία της άλγεβρας φον Νόιμαν, μια περιοχή της ανάλυσης που είχε ήδη αναπτυχθεί σε μεγάλο βαθμό από τον Αλέν Κον. Οδήγησε στη λύση πολλών κλασικών προβλημάτων της θεωρίας κόμβων, στην αύξηση του ενδιαφέροντος για την τοπολογία χαμηλών διαστάσεων και στην ανάπτυξη της κβαντικής τοπολογίας. Ο Τζόουνς δίδαξε στο Πανεπιστήμιο Βάντερμπιλτ ως διακεκριμένος καθηγητής μαθηματικών Στίβενσον από το 2011 έως το θάνατο του.Παρέμεινε ομότιμος καθηγητής στο Πανεπιστήμιο της Καλιφόρνιας στο Μπέρκλεϊ, όπου ήταν μέλος του διδακτικού προσωπικού από το 1985 έως το 2011[8] και ήταν διακεκριμένος καθηγητής αποφοίτων στο Πανεπιστήμιο του Όκλαντ. Ο Τζόουνς έγινε επίτιμος ισόβιος αντιπρόεδρος της Διεθνούς Συντεχνίας Δεσμοποιών Κόμπων το 1992 Το μετάλλιο Τζόουνς, που δημιουργήθηκε από τη Βασιλική Εταιρεία της Νέας Ζηλανδίας το 2010, φέρει το όνομά του. Ο Τζόουνς γνώρισε τη σύζυγό του, Μάρθα Μάγιερς, κατά τη διάρκεια μιας κατασκήνωσης σκι για ξένους φοιτητές, ενώ σπούδαζαν στην Ελβετία. Ήταν εκεί ως υπότροφος Fulbright, και στη συνέχεια έγινε αναπληρωτής καθηγητής ιατρικής, υγείας και κοινωνίας. Μαζί απέκτησαν τρία παιδιά. Ο Τζόουνς πέθανε στις 6 Σεπτεμβρίου του 2020 σε ηλικία 67 ετών από επιπλοκές στην υγεία του που προέκυψαν από σοβαρή λοίμωξη του αυτιού. Εκτός από το μετάλλιο Φιλντς, ο Τζόουνς εξελέγη μέλος της Βασιλικής Εταιρείας το 1990, μέλος της Αμερικανικής Ακαδημίας Τεχνών και Επιστημών το 1993 και της Εθνικής Ακαδημίας Επιστημών το 1999. Διετέλεσε πρόεδρος της Αμερικανικής Μαθηματικής Εταιρείας το 2004 και αντιπρόεδρος της Διεθνούς Μαθηματικής Ένωσης το 2014. Στη Νέα Ζηλανδία, έγινε διακεκριμένος αξιωματούχος του Τάγματος της Αξίας το 2002. Jones, Vaughan F. R. (1980). «Actions of finite groups on the hyperfinite type II1 factor». Memoirs of the American Mathematical Society. doi:10.1090/memo/0237. Jones, Vaughan F. R. (1983). «Index for subfactors». Inventiones Mathematicae 72 (1): 1–25. doi:10.1007/BF01389127. Bibcode: 1983InMat..72....1J. MR 696688. Jones, Vaughan F. R. (1985). «A polynomial invariant for knots via von Neumann algebra». Bulletin of the American Mathematical Society. (N.S.) 12: 103–111. doi:10.1090/s0273-0979-1985-15304-2. MR 0766964. Jones, Vaughan F. R. (1987). «Hecke algebra representations of braid groups and link polynomials». Annals of Mathematics. (2) 126 (2): 335–388. doi:10.2307/1971403. MR 0908150. Goodman, Frederick M.· de la Harpe, Pierre· Jones, Vaughan F. R. (1989). Coxeter graphs and towers of algebras. Mathematical Sciences Research Institute Publications. 14. Springer-Verlag. doi:10.1007/978-1-4613-9641-3. ISBN 978-1-4613-9643-7. MR 0999799. Jones, Vaughan F. R. (1991). Subfactors and knots. CBMS Regional Conference Series in Mathematics. 80. Providence, RI: American Mathematical Society. doi:10.1090/cbms/080. ISBN 9780821807293. MR 1134131. Jones, Vaughan F. R.· Sunder, Viakalathur Shankar (1997). Introduction to subfactors. London Mathematical Society Lecture Note Series. 234. Cambridge: Cambridge University Press. doi:10.1017/CBO9780511566219. ISBN 0-521-58420-5. MR 1473221. Subfactors and Knots -Vaughan F. R. Jones Vaughan Frederick Randal Jones -ΜΤ Vaughan Jones DCNZM DSc FRS FRSNZ